OpenLLM-France/wikimedia huggingface dataset:
# Atelopus peruensis

Atelopus peruensis és una espècie d'amfibis de la família dels bufònids.
És endèmica del Perú. El seu hàbitat natural inclou prats tropicals o subtropicals a gran altitud i rius, entre els 2800 i 4200 msnm.
El gripau endèmic del Perú està present en el Parc Nacional Huascarán, en la Reserva Nacional Calipuy, a més del Santuari Nacional Calipuy.
Segons la UICN, des de 2004 aquesta espècie està en perill crític d'extinció. Aquesta espècie era molt abundant fins a 1992, però segons estudis, en els últims 10 anys hi ha hagut un descens dràstic de la seva població en més del 80%. El descens pot ser a causa de la quitridiomicosis. Però no és suficient, ja que l'estudi i control de les malalties i els programes de cria en captivitat són actualment claus per salvar a aquests gripaus únics en el Perú.
No compta amb nom en català o castellà però en anglès és Perú stubfoot toad.

## Referències

* ↑ Rainer Schulte; Antonio Salas; Ariadne Angulo; Stefan Lötters; Ulrich Sinsch; Alfonso Miranda Leiva. Atelopus peruensis. UICN 2008. Llista Vermella d'espècies amenaçades de la UICN, edició 2008, consultada el 27-08-2014.
# Cucut maragda de Klaas

El cucut maragda de Klaas (Chrysococcyx klaas) és una espècie d'ocell de la família dels cucúlids (Cuculidae) que habita boscos poc densos i sabanes de la major part de l'Àfrica Subsahariana.
# Space.com

Space.com és una web de notícies sobre l'espai i astronomia. Les seves notícies són habitualment utilitzades per les grans companyies dels mitjans de cumnicació, com CNN, MSNBC, Yahoo! i USA Today. Va ser fundat per Lou Dobbs i Rich Zahradnik, a juliol de 1999. Dobbs, per aquesta època, era un presentador de notícies de la CNN, i va haver d'abandonar l'empresa per ocupar el càrrec de director executiu de la nova Space.com.

## Referències

* ↑ «Space.com Site Info». Alexa Internet. Arxivat de l'original el 2016-01-10. [Consulta: 8 novembre 2012].
* ↑ Auletta, Ken. «MAD AS HELL: Lou Dobbs s populist Crusade.». The New Yorker, 04-12 -2006. Arxivat de l'original el 2012-09-04. [Consulta: 8 novembre 2012].

## Enllaços externs

* space.com
* ouramazingplanet.com Arxivat 2013-02-13 a Wayback Machine.
# Úvea

L'úvea, tracte uveal o túnica vascular de l'ull és una túnica pigmentària i vascular de l'ull situada entre la làmina corneoescleral per fora i la retina per dins. Està formada anatòmicament pel cos ciliar, la coroide i l'iris.

## Patologia

* Vegeu uveïtis, coroïditis, iritis, uveïtis anterior
# Àper

Àper és el nom dels següents personatges:
* Àper (gramàtic), visqué a Roma a l'època de l'emperador Tiberi.
* Marc Àper (Marcus Aper), orador
* Arri Àper (Arrius Aper), prefecte del pretori, assassí de Numerià.
# Cucut negre

El cucut negre (Cuculus clamosus) és una espècie d'ocell de la família dels cucúlids (Cuculidae) que habita zones boscoses de l'Àfrica Subsahariana.
# Stanislav Lobotka

Stanislav Lobotka (ˈstaɲislaʊ̯ ˈlɔbɔtka; 25 de novembre de 1994) és un futbolista professional eslovac que juga com a centrecampista per la SSC Napoli i per l'equip nacional eslovac.

## Palmarès
### AS Trenčín

* 1 Lliga eslovaca: 2014-14
* 1 Copa eslovaca: 2014-15

### SSC Napoli

* 1 Serie A: 2022-23
* 1 Copa italiana: 2019-20

### Selecció eslovaca

* 1 King's Cup: 2018

## Referències

* ↑ «AS po jeseni s trinásťbodovým náskokom, motivácia im však nechýba» (en eslovac), 04-03-2011. Arxivat de l'original el 31 d'agost de 2011. [Consulta: 1r abril 2011].
* ↑ «El Nàpols, campió de Lliga 33 anys després: primer Scudetto post-Maradona». CCMA, 04-05-2023. [Consulta: 6 maig 2023].

## Enllaços externs

* Stanislav Lobotka a la web del FC Nordsjælland
* Perfil de la Corgoň Liga
* Stanislav Lobotka, Fitxa a Soccerway
Stanislav Lobotka amb la selecció eslovaca - plantilles de navegació :
Selecció de futbol d'Eslovàquia – Eurocopa 2020
1 Dúbravka •
2 Pekarík •
3 Vavro •
4 Valjent •
5 Šatka •
6 Greguš •
7 Weiss •
8 Duda •
9 Boženík •
10 Suslov •
11 Bénes •
12 Kuciak •
13 Hrošovský •
14 Škriniar •
15 Hubočan •
16 Hancko •
17 Hamšík (c) •
18 Haraslín •
19 Kucka •
20 Mak •
21 Ďuriš •
22 Lobotka •
23 Rodák •
24 Koscelník •
25 Hromada •
26 Schranz •
Entrenador: Tarkovič
Selecció de futbol d'Eslovàquia – Eurocopa 2024
1 Dúbravka •
2 Pekarík •
3 Vavro •
4 Obert •
5 Rigo •
6 Gyömbér •
7 Suslov •
8 Duda •
9 Boženík •
10 Tupta •
11 Bénes •
12 Rodák •
13 Hrošovský •
14 Škriniar (c) •
15 De Marco •
16 Hancko •
17 Haraslín •
18 Strelec •
19 Kucka •
20 Ďuriš •
21 Bero •
22 Lobotka •
23 Ravas •
24 Sauer •
25 Kóša •
26 Schranz •
Entrenador: Calzona :
# Ànec de goma

Un ànec de goma és una joguina, en forma d'ànec, que es fa de cautxú o d'algun material similar, com el vinil. Gairebé tots els ànecs de goma contemporanis es fan de plàstic de vinil més que de cautxú.
La forma més popular de l'ànec de goma és l'ànec de joguina per al bany que es dissenya per a surar i per jugar-hi dins una banyera. No obstant això, no tots els ànecs de goma són joguines de bany. A algunes persones els agrada tenir-los com a decoració en un armari o dormitori. Els ànecs de goma eren inicialment perquè els nens petits juguessin amb ells a la banyera, però ara són articles comuns previstos per a armaris o dormitoris d'adolescents. Ara es poden trobar articles decorats amb ànecs en botigues com ara samarretes, carpetes, quaderns, i altres objectes.
Els ànecs de goma es poden trobar de diversos colors, mides, formes i presentacions per a satisfer qualsevol ocasió. Els ànecs de goma han arribat a l'estatus d'icona popular i, al mateix temps que segueixen sent una joguina dedicada als nens, també s'utilitzen i són admirats per gent de totes les edats.
Els ànecs de goma poden ser equipats amb un sonador que fa un so que xiula o grinyola en pitjar-los. Més rarament, la joguina pot tenir un sonador que faci un so que s'assembla a l'onomatopeic «cuac» d'un veritable ànec. Els ànecs de joguina del bany tenen a vegades un forat a la panxa que permet que la joguina absorbeixi i després llanci dolls d'aigua. No es coneix l'origen cert del primer ànec de goma, però sembla inevitablement lligat a la de la fabricació de goma, al desenvolupament del cautxú sintètic de goma, i més recentment a la manufactura moderna de joguines, incloent-hi els cotxes i les nines, i l'adveniment de les joguines amb sonador, que data com a mínim a la fi del segle xix. Encara que es pensa sovint que les joguines de xiulet segueixen sent les joguines del gos, molta gent encara gaudeix de l'ànec de goma grinyolant.
Els ànecs de goma són col·leccionats per un petit nombre d'entusiastes de diferents països incloent: Canadà, Regne Unit, Alemanya, Japó, Singapur, Nova Zelanda, Estats Units, i els Països Baixos. El rècord Guinness de la col·lecció d'ànecs de goma més gran del món abasta 1.437 ànecs únics el 2003.
Algunes organitzacions de caritat han organitzat carreres d'ànecs de goma a les quals centenars o milers d'ànecs de goma es llancen a un riu, estany, o una altra massa d'aigua i després es deixen surar en una cursa delimitada per boies. El primer que suri més enllà de la línia de final és el guanyador. Els ànecs de goma després es recuperen i s'utilitzen una altra vegada més endavant. A causa de les preocupacions ambientals, els llocs per fer carreres d'ànecs han de ser elegits amb cura.
# Golf d'Almeria

El golf d'Almeria és un golf situat en la costa d'Almeria que s'obre al mar de Alborán. Està delimitat d'oest a est per la punta del Moro i el cap de Gata. Pren el nom de la ciutat d'Almeria, la més important de la seva costa.
Destaquen les seves prominents formacions rocoses pertanyents a les serralades Bètiques, que donen lloc a penya-segats que s'alternen amb zones de costa baixa. Part del seu mitjà natural està integrat al Parc Natural del Cap de Gata-Níjar.

## Referències

* ↑ Guía del Patrimonio Natural de Almería. «Flora y Fauna». Arxivat de l'original el 2009-05-08. [Consulta: 7 setembre 2009].
# Green Bay (Wisconsin)

Green Bay és una ciutat del Comtat de Brown (Wisconsin) dels Estats Units d'Amèrica.

## Demografia

Segons el cens del 2008 Green Bay tenia 101.025 habitants. Segons el cens del 2000 tenia 102.313 habitants, 40.591 habitatges, i 24.663 famílies. La densitat de població era de 900,5 habitants per km².
Dels 41.591 habitatges en un 30,6% hi vivien nens de menys de 18 anys, en un 44,1% hi vivien parelles casades, en un 10,8% dones solteres, i en un 40,7% no eren unitats familiars. En el 31,6% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,4% tenia menys de 18 anys, un 11,6% entre 18 i 24, un 31,7% entre 25 i 44, un 19,5% de 45 a 60 i un 11,8% 65 anys o més.
L'edat mediana era de 33 anys. Per cada 100 dones de 18 o més anys hi havia 94,8 homes.
La renda mediana per habitatge era de 38.820$ i la renda mediana per família de 48.678$. Els homes tenien una renda mediana de 33.246$ mentre que les dones 23.825$. La renda per capita de la població era de 19.269$. Aproximadament el 7,4% de les famílies i el 10,5% de la població estaven per davall del llindar de pobresa.

## Poblacions properes

El següent diagrama mostra algunes poblacions properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Green Bay» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Green Bay». American Fact Finder. Oficina del Cens dels Estats Units, 12-01-2010.

## Enllaços externs

* http://www.onbroadway.org/
* http://www.greenbay.com
* http://www.titletown.org Arxivat 2016-02-04 a Wayback Machine.
* http://www.totalpackers.com/ Arxivat 2010-10-01 a Wayback Machine.
* http://digital.library.wisc.edu/1711.dl/WI.BelgAmrCol
# Atlanta Dream

Atlanta Dream és un equip de la WNBA, la lliga professional de bàsquet femení dels Estats Units d'Amèrica, fundat el 2008, data en què va començar a competir a la lliga. Té la seu a la ciutat d'Atlanta, a l'estat de Geòrgia. Juga els seus partits al Philips Arena. És l'equip germà dels Atlanta Hawks de la NBA, amb qui comparteixen pavelló.

## Història

L'equip és propietat d'en J. Ronald Terwilliger, un magnat de les immobiliàries. El 27 de novembre de 2007 l'equip va nomenar a Marynell Meadors entrenadora, convertint-se en la primera de la història de la franquícia. Meadors va ser la primera entrenadora també de les desaparegudes Charlotte Sting quan l'equip es va formar el 1997.
El 23 de gener del 2008, Atlanta va anunciar que el renom de l'equip seria el de Dream (somni), i els colors, el blau clar, el blanc i el vermell. El 6 de febrer Es va celebrar el draft d'expansió, en el qual van poguer escollir una jugadora de cadascun dels altres 13 equips de la lliga.

## Trajectòria

Nota: G: Partits guanyats P:Partits perduts %:percentatge de victòries
| Temporada | Conferència | Conferència | Temporada regular | Temporada regular | Temporada regular | Playoffs | Entrenador |
| Temporada | Conferència | Conferència | G | P | PCT | Playoffs | Entrenador |
| Atlanta Dream ||||||||
| 2008 | Est | 7è | 4 | 30 | .118 | No es va classificar | Marynell Meadors |
| 2009 | Est | 2n | 18 | 16 | .529 | Perd Semifinals de Conferència (Detroit, 0–2) | Marynell Meadors |
| 2010 | Est | 4t | 19 | 15 | .559 | Guanya Semifinals de Conferència (Washington, 2–0) Guanya Finals de Conferència (New York, 2–0) Perd Finals de la WNBA (Seattle, 0–3) | Marynell Meadors |
| 2011 | Est | 3r | 20 | 14 | .588 | Guanya Semifinals de Conferència (Connecticut, 2–0) Guanya Finals de Conferència (Indiana, 2–1) Perd Finals de la WNBA (Minnesota, 0–3) | Marynell Meadors |
| 2012 | Est | 3r | 19 | 15 | .559 | Perd Semifinals de Conferència (Indiana, 1–2) | M. Meadors (12–12) Fred Williams (7–3) |
| 2013 | Est | 2n | 17 | 17 | .500 | Guanya Semifinals de Conferència (Washington, 2–1) Guanya Finals de Conferència (Indiana, 2–0) Perd Finals de la WNBA (Minnesota, 0–3) | Fred Williams |
| 2014 | Est | 1r | 19 | 15 | .559 | Perd Semifinals de Conferència (Chicago, 1–2) | Michael Cooper |
| 2015 | Est | 5è | 15 | 19 | .441 | No es va classificar | Michael Cooper |
| 2016 | Est | 4t | 17 | 17 | .500 | Guanya 1a ronda (Seattle, 1–0) Perd 2a ronda (Chicago, 0–1) | Michael Cooper |
| Temporada Regular | Temporada Regular | Temporada Regular | Temporada Regular | 148 | 158 | .484 | 3 Campionats de Conferència | 3 Campionats de Conferència |
| Playoffs | Playoffs | Playoffs | Playoffs | 15 | 18 | .455 | 0 Campionats de la WNBA | 0 Campionats de la WNBA |

## Referències

* ↑ Report: WNBA awards Atlanta franchise for '08 season
* ↑ Atlanta Franchise Names Marynell Meadors First Head Coach and General Manager
* ↑ «Atlanta’s WNBA Team Named Atlanta Dream». Arxivat de l'original el 2008-05-14. [Consulta: 27 abril 2017].
* ↑ «Analyzing the Atlanta Dream Expansion Draft». Arxivat de l'original el 2009-06-14. [Consulta: 27 abril 2017].

## Enllaços externs

* Web oficial de l'equip
# Cucut mostatxut

El cucut mostatxut (Hierococcyx vagans) és una espècie d'ocell de la família dels cucúlids (Cuculidae) que habita boscos de les terres baixes de la Península Malaia, Sumatra i Borneo.
# Stanislav Kozubek

Stanislav Kozubek (Praga, 9 de juny de 1980) va ser un ciclista txec, professional del 2003 al 2013. Va combinar la carretera amb la pista.

## Palmarès en ruta

* 2006
** Campió de Txèquia en ruta
** Vencedor d'una etapa a la Volta a Eslovàquia
* 2007
** Campió de Txèquia en contrarellotge
** 1r a la Praga-Karlovy Vary-Praga
* 2011
** 1r al Czech Cycling Tour

## Palmarès en pista

* 2001
** Campió d'Europa sub-23 en Persecució per equips (amb Michal Kesl, Alois Kaňkovský i Libor Hlavac)
* 2005
** Campió de Txèquia en Scratch
** Campió de Txèquia en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Óscar Mejía Abreu

Óscar Mejía Abreu, esportista, porter de futbol dominicà va néixer a Jarabacoa, província La Vega, República Dominicana, el 7 de desembre del 1978. El seu primer esport va ser el beisbol, que va iniciar als set anys, però als nou va jugar futbol a l'escola i es va enamorar de la pilota. Va tenir l'oportunitat de signar amb un equip de primera categoria del beisbol dominicà, però finalment es va decidir per l'emoció que li significa estar a la porteria.

## Carrera

En el futbol dominicà, va jugar per a l'equip Bancredicard, avui Club Barcelona Atlético. L'any 1994, arran d'una gira de la selecció juvenil dominicana per Alemanya, Suècia i Dinamarca de la mà de l'entrenador alemany Manfred Hoener, aquest va fer els contactes perquè ell i el davanter Omar Zapata anessin a provar-se a la segona divisió d'un club de Bèlgica, però després de diverses setmanes allí, els dos jugadors van retornar a la República Dominicana sense assolir els seus propòsits.
Des de 1996 forma part de la selecció de futbol de la República Dominicana, país on la premsa l'ha batejat com "l'ambaixador del futbol dominicà". El 1999 va firmar per a jugar amb l'Atlético Marte, un dels principals equips del futbol del Salvador. L'any 2001, va passar a jugar amb els Rough Raiders de Long Island, de la segona divisió nord-americana. La seva condició d'internacional es va consolidar també amb el seu pas per l'Escola Tahuichi Aguilera, de Santa Cruz, Bolívia, i per Trinitat i Tobago. L'any 2003 va tornar al futbol del Salvador, anant al Club Deportivo Luis Angel Firpo, en el qual milita des de llavors. En el Campionat Nacional Salvadorenc de 2004 solament va entomar 9 gols en els 13 partits que va jugar com a porter, la qual cosa li va valer ser reconegut com el porter menys golejat del torneig.
# Golf d'Oman

El golf d'Oman o mar d'Oman (en àrab خليج عمان, Khalij 'Oman) és un entrant nord-occidental de la mar d'Aràbia que, a través de l'estret d'Ormuz, es comunica amb el golf Pèrsic. Té uns 560 km de longitud, 320 km d'amplària i una profunditat mitjana que va dels 50 m a l'oest fins als 200 m a l'est.

## Geografia

El golf d'Oman banya, al nord, les costes de l'Iran, a l'oest les dels Emirats Àrabs Units i, al sud, les d'Oman, on es troba Masqat, la principal ciutat riberenca. Cap a l'est s'obre fins a confluir amb l'oceà Índic.

## Comerç i ecologia

Com a via d'accés al golf Pèrsic, el golf d'Oman té una gran significació estratègica, ja que els estats del Golf tenen importants reserves de cru, vitals per a l'economia mundial.
El costat occidental del golf connecta amb l'estret d'Ormuz, una ruta estratègica per la qual un terç del gas natural liquat del món i el 20% del consum mundial de petroli passa dels productors de l'Orient Mitjà.
El 2018, els científics van confirmar que el golf d'Oman conté una de les zones mortes marines més grans del món, on l'oceà conté poc o cap contingut d'oxigen i la vida salvatge marina no pot existir.

## Referències

* ↑ «golf d’Oman». Gran Enciclopèdia Catalana. [Consulta: 16 juliol 2023].
* ↑ Akhyani, Mahmood; Chegini, Vahid; Aliakbari Bidokhti, Abbasali «An appraisal of the power density of current profile in the Persian Gulf and the Gulf of Oman using numerical simulation» (en anglès). Renewable Energy, 74, 01-02-2015, pàg. 307–317. DOI: 10.1016/j.renene.2014.08.015. ISSN: 0960-1481.
* ↑ Peterson, J. E. «Life after Oil: Economic Alternatives for the Arab Gulf States». Mediterranean Quarterly, 20, 3, 2009, pàg. 1–18. ISSN: 1527-1935.
* ↑ Kaplan, Robert D. «Center Stage for the Twenty-first Century: Power Plays in the Indian Ocean». Foreign Affairs, 88, 2, 2009, pàg. 16–32. ISSN: 0015-7120.
* ↑ Rodrigue, Jean-Paul «Straits, Passages and Chokepoints: A Maritime Geostrategy of Petroleum Distribution» (en anglès). Cahiers de géographie du Québec, 48, 135, 2004, pàg. 357–374. DOI: 10.7202/011797ar. ISSN: 0007-9766.
* ↑ «Gulf of Oman now world's largest oxygen-depleted 'dead zone'». CBC News, May 02, 2018.
* ↑ Weisberger, Mindy. «Massive 'Dead Zone' in the Arabian Sea Is the Biggest in the World» (en anglès). livescience.com, 05-05-2018. [Consulta: 16 juliol 2023].

## Vegeu també

* Estats de la Treva
* Estret d'Ormuz
* Golf Pèrsic
* Ras Musandam
# Àper (gramàtic)

Àper, en llatí Aper, fou un gramàtic grec que va viure a Roma en temps de l'emperador Tiberi. Era de l'escola filològica d'Aristarc i fou instructor d'Heràclides Pòntic. Era un oponent de l'escriptor Dídim d'Alexandria el vell. Suides en dona referència.

## Referències

* ↑ Aper a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 224
# Guillem I de Nevers

Guillem I de Nevers, nascut cap a 1029, mort el 20 de juny de 1098 o de 1097 o el 1100 segons les fonts, comte de Nevers, d'Auxerre i de Tonnerre (1046-1100), fill de Renald I, comte de Nevers, i d'Alix de França, comtessa d'Auxerre.
Es va casar amb Ermengarda de Tonnerre, filla de Renald de Tonnerre, comte de Tonnerre i neboda de Miló III de Tonnerre (al que va succeir el 1046), i va tenir:
* Renald II (1055 † 5 d'agost de 1089), associat al seu pare al capdavant del comtat de Nevers el 1079.
* Guillem II de Tonnerre († després de 1099) associat al seu pare cap a 1090 al capdavant del comtat de Tonnerre.
* Robert († 12 de febrer de 1095), comte i bisbe d'Auxerre el 1076.
* Ermengarda, casada amb Hubert de Beaumont-au-Maine, Vescomte del Maine senyor de Beaumont i Sainte-Suzanne.
* Helvisa, casada amb Guillem d'Évreux, comte d'Évreux.

## Notes i referències

* ↑ Genealogia de Guillem de Nevers a Fundació per a la Genealogia Medieval
* ↑ Société de l'histoire de France, Annuaire historique pour l'année 1856, París, Jules Renouard i Cia., 1855, pàg. 64
* ↑ Bulletin de la Société des sciences historiques et naturelles de l'Yonne, Auxerre, Perriquet et Rouillé, 1862, pàg. 237
* ↑ Bulletin de la Société nivernaise des lettres, sciences et arts, Nevers, Imprimerie I. M. Fay, 1863, tom 1 pàg. 484-485
# Atlanta (Texas)

Atlanta és una població dels Estats Units a l'estat de Texas. Segons el cens del 2000 tenia 5.745 habitants.

## Demografia

Segons el cens del 2000, Atlanta tenia 5.745 habitants, 2.254 habitatges, i 1.571 famílies. La densitat de població era de 202,9 habitants/km².
Dels 2.254 habitatges en un 32,9% hi vivien nens de menys de 18 anys, en un 47% hi vivien parelles casades, en un 18,6% dones solteres, i en un 30,3% no eren unitats familiars. En el 27,7% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,98.
Per edats la població es repartia de la següent manera: un 27% tenia menys de 18 anys, un 8,7% entre 18 i 24, un 24% entre 25 i 44, un 21,4% de 45 a 60 i un 19% 65 anys o més.
L'edat mediana era de 37 anys. Per cada 100 dones de 18 o més anys hi havia 74,5 homes.
La renda mediana per habitatge era de 27.188 $ i la renda mediana per família de 32.679 $. Els homes tenien una renda mediana de 29.286 $ mentre que les dones 19.715 $. La renda per capita de la població era de 14.013 $. Aproximadament el 19% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atlanta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Atlanta». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Coulommes-et-Marqueny

Coulommes-et-Marqueny és un municipi francès situat al departament de les Ardenes i a la regió del Gran Est. L'any 2007 tenia 93 habitants. És regat pel Ruisseau d'Arsson i el Ruisseau de Louvergny, a la conca de l'Aisne. Forma part de la mancomunitat de municipis Crêtes Préardennaises.

## Demografia

El 2007 tenia 93 habitants. Hi havia 40 famílies. Hi havia 45 habitatges, 42 habitatges principals, dues segones residències i un desocupat. Tots eren cases. La població ha evolucionat segons el següent gràfic:

## Economia

El 2007 la població en edat de treballar era de 55 persones, 41 eren actives i 14 eren inactives. Hi havia una empresa de fabricació d'altres productes industrials, una agència immobiliària, tres empreses de serveis de proximitat.
L'any 2000 a Coulommes-et-Marqueny hi havia deu explotacions agrícoles.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
# Gisela Fischdick

Gisela Fischdick (Mülheim del Ruhr, 5 de novembre de 1955) és una jugadora d'escacs alemanya que té el títol de Gran Mestre Femení des de 2006. Va guanyar diversos campionats femenins d'Alemanya Occidental en escacs ràpids o "Blitzschach".
Ha participat, representant la RDA i posteriorment Alemanya en diverses Olimpíades d'escacs.

## Referències

* ↑ Gaige, Jeremy. Chess Personalia, A Biobibliography. McFarland, 1987, p. 120–121. ISBN 0-7864-2353-6.
* ↑ «German chess site». Arxivat de l'original el 2011-10-01.